**Dôvodová správa**

**Osobitná časť**

**K čl. I**

**K bodu 1**

Legislatívno-technické úpravy, aktualizácia právnych predpisov citovaných v poznámkach pod čiarou.

**K bodu 2**

Legislatívno-technická úprava.

**K bodu 3**

Novým znením prílohy č. 1 návrhu nariadenia vlády sa transponuje Príloha II k smernici komisie (EÚ) 2019/1832 z 24. októbra 2019, ktorou sa stanovuje rozšírený orientačný zoznam typov osobných ochranných pracovných prostriedkov. V novom znení prílohy č. 1 návrhu nariadenia vlády zostávajú zachované tie ustanovenia o osobných ochranných pracovných prostriedkoch, ktoré nie sú uvedené v Prílohe II k smernici komisie (EÚ) 2019/1832 a z dôvodu precizácie a modernizácie niektorých zastaraných pojmov boli  v nariadení vlády niektoré názvy osobných ochranných pracovných prostriedkov zmenené, resp. boli z nariadenia vlády vypustené. Vypustený bol napríklad bod 10.3 – gumený koberec prílohy č. 1 nariadenia vlády, ktorý nie je osobným ochranným pracovným prostriedkom. Nové znenie prílohy č. 1 návrhu nariadenia vlády sa zároveň dopĺňa o osobné ochranné pracovné prostriedky a tie sú zoradené spôsobom, ktorý berie ohľad aj na nové druhy identifikovaných nebezpečenstiev. Príklady jednotlivých typov osobných ochranných pracovných prostriedkov sú uvedené v súčasne zaužívanej terminológii a zároveň sú aj dostupné na trhu.

**K bodu 4**

Novým znením prílohy č. 3 nariadenia vlády sa transponuje Príloha III k smernici komisie (EÚ) 2019/1832 z 24. októbra 2019, ktorou sa stanovuje rozšírený orientačný zoznam činností a oblastí činností, ktoré si môžu vyžadovať poskytovanie osobných ochranných pracovných prostriedkov opísaných v prílohe II uvedenej smernice. Zároveň v novom znení prílohy č. 1 návrhu nariadenia vlády zostávajú zachované tie ustanovenia o nebezpečenstvách, ktoré boli obsahom prílohy č. 3 nariadenia vlády. V prílohe č. 3 nariadenia vlády sa priraďujú typy osobných ochranných pracovných prostriedkov ku jednotlivým nebezpečenstvám, pred ktorými majú chrániť život a zdravie zamestnancov. Zamestnávatelia z rôznych sektorov a odvetví tak budú môcť lepšie identifikovať a poskytovať osobné ochranné pracovné prostriedky, ktoré zodpovedajú konkrétnym činnostiam a konkrétnym typom nebezpečenstiev, ktorým sú zamestnanci podľa hodnotenia rizika vystavení pri plnení pracovných úloh.

**K bodu 5**

Legislatívno-technická úprava.

**K čl. II**

Navrhuje sa nadobudnutie účinnosti nariadenia od 1. novembra 2021.